Ahoj, volám sa Madison Maxey.
Mám firmu Loomia,
kde vyrábame inteligentné materiály pre inteligentné odevy a mäkký tovar.
Ak ide o textil, nič nie je nemožné.
Som Danielle Applestone. Som generálna riaditeľka Othermachine Company.
Vyvíjame stolnú frézu.
Pomocou rotačného rezného nástroja vyrezáva z materiálu 3D objekt.
Všetky počítače robia rovnaké štyri základné veci.
Prijímajú informácie,
ukladajú a spracúvajú informácie
a potom ich odovzdávajú.
Každá z týchto úloh sa vykonáva v inej časti počítača.
Vstupné zariadenia prijímajú vstupy a prevádzajú ich na binárne informácie.
Na uloženie týchto informácií slúži pamäť.
Je tu centrálna procesorová jednotka alebo procesor,
kde sa vykonávajú všetky výpočty.
Nakoniec výstupné zariadenia, ktoré z výsledku spravia fyzický výstup.
Najprv si povedzme o vstupe.
Počítače majú rôzne typy vstupov ako klávesnica, dotyková obrazovka,
kamera, mikrofón alebo GPS.
Ale senzory v aute, termostat či dron sú tiež rôzne vstupné zariadenia.
Pozrime sa na jednoduchý príklad, ako sa v počítači zo vstupu stáva výstup.
Keď stlačíš kláves, napríklad písmeno „B“, klávesnica prevedie písmeno na číslo.
Toto číslo sa odošle ako binárne číslo, čiže jednotky a nuly, do počítača.
Na základe tohto čísla procesor vypočíta, ako zobraziť písmeno „B“, pixel po pixeli.
Procesor požiada pamäť o podrobné pokyny, ako nakresliť písmeno „B“.
Procesor vykoná tieto pokyny a uloží výsledky ako pixely do pamäte.
Nakoniec sa táto informácia o pixeloch odošle binárne na obrazovku.
To je výstupné zariadenie na prevod signálov na svetielka, ktoré vidíte.
Všetko sa deje tak rýchlo, že to ani nepostrehnete.
Na zobrazenie každého písmena však počítač vykoná tisíce pokynov
od okamihu, keď prstom stlačíte kláves.
Tu bola výstupným zariadením obrazovka, ale existuje veľa rôznych typov výstupu,
ktoré prijmú binárny signál z počítača a spravia z neho niečo vo fyzickom svete.
Napríklad reproduktor prehrá zvuk a 3D tlačiareň vytlačí objekt.
Výstupné zariadenia môžu aj riadiť fyzický pohyb, ako robotické rameno, motor auta
alebo rezací nástroj frézy, ktorú vyrába moja spoločnosť.
S novými typmi vstupov a výstupov môžu počítače komunikovať so svetom úplne inak.
Je to vďaka zvýšeniu rýchlosti veľkosti pamäte a výkonu procesora.
Čím je zložitejšia úloha a čím je viac vstupných a výstupných informácií,
o to viac výpočtového výkonu a pamäte potrebuje počítač.
Vypísanie písmen je možno ľahké, ale na zložitú 3D grafiku alebo film
s vysokým rozlíšením potrebujú počítače viac procesorov, aby dokázali
spracovať informácie, a veľa pamäte na ich uloženie.
Nech už chcete s počítačom robiť čokoľvek, každá akcia zahŕňa toto:
vloženie informácií z fyzického sveta,
ich uloženie a spracovanie
a vrátene výstupu späť do fyzického sveta.